sasicodes/solvari-1 huggingface dataset:
இதிலிருந்து அந்தக் காலத்திலிருந்தே நீச்சலழகிகளின் மேல் எனக்கு எவ்வளவு அக்கறை இருந்ததென்பதையும் அவர்களோடு எத்தகைய தொடர்பு எனக்கு இருந்தது என்பதையும் நீங்கள் புரிந்து கொள்விர்கள் என்று நினைக்கிறேன்
துரதிர்ஷ்டவசமாக பிரைட்டன் கடற்கரை மாஜி நீச்சலழகி இங்கு தனது நீச்சலுடையைக் கொண்டு வராததாலும் இவ்விடத்தில் அவரது ஜீவாதாரப் புள்ளிகளுக்குத் தக்க நீச்சலுடை கிடையாததாலும் அவர் இந்தப் போட்டியில் பங்குபற்ற முடியாது போய்விட்டது
பிரபல சினிமா நடிகையான சாசாகபோர் என்பவர் தமது மேலிடப் புள்ளி க்கு மேல் என்று பெருமையுடன் கூறியுள்ளதாக நான் பத்திரிகைகளில் வாசித்திருக்கிறென்
நீங்களே சொல்லுங்கள் ஸ்ரீமதி வள்ளியாச்சியின் க்கு முன் சாசாகபோரின்  எம்மாத்திரம் சபையில் ஒரே ஆரவாரம் சிரிப்பு டைகர் கிளப் தலைவர் தலைப்பாகையாரைத் தான் நீதிபதியாகத் தெரிந்தெடுத்ததற்காகத் தன்னைத் தானே மெச்சிக் கொள்கிறார்
இவ்வாறு அவர் சொல்ல பத்மா பதைபதைத்து அழகிகள் வரிசையை விட்டுப் பிரிந்து தனியாக முன்னால் வந்து சபையைப் பார்த்துக் கொண்டு நிற்கிறாள்
ஸ்ரீதரோ வாயைப் பிளந்து கொண்டு நின்றான் நீச்சலுடை எவ்வளவு அழகென்றாலும் அதற்குள் இடப்படும் பொருளின் அழகுதான் அதன் உண்மையழகை நிர்ணயிக்கிறது
அவர்களைக் கீழே இறக்குவது அழகுப் போட்டி அமைப்பாளர் திருமதி ஜயசிங்காவுக்குப் பெரிய பாடாய்ப் போய்விட்டது பத்மாவுக்குத் திருமதி ஜயசிங்கா நீச்சல் ராணிக்குரிய முடியைச் சூட்டிக் கையில் ஒரு செங்கோலையும் கொடுத்தார்
அதன் பின் சப்பாத்துக் கம்பெனிகள் சோப்புக் கம்பெனிகள் நகை வியாபாரிகள் உடுதுணி வியாபாரிகள் என்போர் பாதரட்சைகளையும் வாசனைப் பொருளகளையும் நகைகளையும் சேலைகளையும் பரிசாக அளித்தார்கள்
பத்திரிகைப் புகைப்படக்காரர்கள் அங்குமிங்கும் நின்றிருந்த அழகு மோகினிகளை முக்கியமாகப் பத்மாவைப் படம் பிடித்துக் கொண்டு நின்றார்கள்
வாழ்க்கையே கரும்பாகச் சுவைத்தது அவளுக்கு சரியாக நாலு மணிக்கு ஸ்ரீதரும் பத்மாவும் தங்கள் நீச்சலுடைகளைக் களைந்து சாதாரண உடைகளை உடுத்துக் கொண்டு ஜனசந்தடியற்ற ஹோட்டல் மேல்மாடி நிலா முற்றமொன்றில் டாக்டர் சுரேசுடன் தேநீர் அருந்த உட்கார்ந்தார்கள்
களியாட்ட விநோதர்களின் கூட்டம் பெரிதும் கலைந்து போய் விட்டதென்றாலும் ஒரு சிலர் மட்டும் அங்குமிங்கும் இன்னும் நீச்சலுடைகளில் திரிந்து கொண்டே இருந்தார்கள்
காசின் இரண்டு பக்கமும் தலை அவள் ஓ அப்படியா சங்கதி என்று சொல்வதற்கிடையில் மற்றொரு காசை எடுத்து ஸ்ரீதரின் கையில் கொடுத்தான் சுரேஷ்
ஸ்ரீதரின் கார் காலி ரோட்டில் ஏறிக் கொட்டாஞ்சேனையை நோக்கிப் பிய்த்துக் கொண்டு போக ஆரம்பித்த போது பத்மாவின் மனதில் புதிய பயங்கள் பிறந்தன
அதன் பின் அன்றைய நிகழ்ச்சிகளால் ஏற்பட்ட உடற் களைப்புத் தீர அம்மாடி என்று கார் ஜன்னலோடு சாய்ந்து கண்களை மூடிக் கொண்டாள் அவள்
அதே நேரத்தில் பம்பலம்பிட்டிக்குத் தாம் தங்கியிருந்த தமது மருமகள் வீட்டுக்கு டாக்சியில் போய்க் கொண்டிருந்த அதிகார் அம்பலவாணர் வள்ளியாச்சியிடம் டார்லிங் அடுத்த வாரம் யாழ்ப்பாணத்தில் சிவநேசரைக் கண்டு இந்த ஸ்ரீதரின் விஷயத்தை அவரோடு பேச வேண்டும்
பத்மா நீச்சல் ராணிப் போட்டியில் கலந்து கொண்டது பற்றி பரமானந்தர் எவ்விதக் கவலையோ கோபமோ கொள்ளாதபடி ஸ்ரீதரும் சுரேசும் பார்த்துக் கொண்டனர்
ஸ்ரீதர் பத்மாவை அன்று வழக்கத்துக்கு மாறாகத் தனது பிளிமத் காரில் கொலீஜ் ரோட்டிலுள்ள அவள் வீட்டிலேயே கொண்டு போய் இறங்கி விட்டான்
சிவநேசரின் மகன் என்பதை மூடு மந்திரமாக வைத்திருக்க வேண்டிய அவசியம் முற்றிலும் தீர்ந்து விட்டதும் பத்மாவுக்கும் தனக்குமுள்ள காதல் திருமணக் கட்டத்தை அடைந்து விட்டது இனி யாருக்கும் தான் அஞ்சாமல் காரியங்களைச் செய்யலாம் என்று அவன் நம்பியதுமே அவன் இவ்வாறு பகிரங்கமாகத் தன் படாடோபக் காரில் பத்மா வீட்டுக்குப் போகும் துணிவைப் பெற ஏதுவாயிருந்தது
டாக்டர் சுரேஷ் அடுத்த வாரம் இங்கிலாந்துக்குப் புறப்பட்டதும் அவனை வழியனுப்பிய அடுத்த நாளே தான் ஊருக்குப் போய் அம்மாவிடம் எல்லா விஷயங்களையும் கூறித் திருமணத்துக்கு வேண்டிய ஏற்பாடுகளைச் செய்து கொள்ள வேண்டும் கல்யாணத்தைத் தங்கள் பரம்பரைக் கோவிலான சுந்தரேஸ்வரர் கோவிலிலேயே நடத்தி விட்டு திருமண வரவேற்பு வைபவத்தையும் விருந்தையும் ஹோர்ட்டன் பிளேசிலுள்ள தங்கள் இல்லத்திலோ அல்லது கால் பேஸ் ஹோட்டல் போன்ற ஒரு பெரிய ஹோட்டலிலோ நடத்திக் கொள்ளலாம் என்பது அவன் முடிவு
அதன் பின் பத்மாவும் தானும் ஜோடியாகக் கிராமத்திலுள்ள தங்கள் மாளிகைக்குப் போய் ஒரு வார காலமாவது உல்லாசமாகத் தங்கி விட்டு கொழும்புக்கு வந்து ஹோட்டன் பிளேஸ் கிஷ்கிந்தாவில் குடும்ப வாழ்க்கையைத் தொடங்கலாம் என்று அவன் திட்டமிட்டிருந்தான்
நீச்சலுடை அணிந்து அலைகளிடையே நீண்டு கொழுத்த ஒரு சுறா மீன் போல பத்மா தன் ஈரக் கால்கள் மீது புரண்டு ஆர்வத்துடனும் விரைவாகவும் நீந்தக் கற்றுக் கொண்டது அவனுக்கு அதிக இன்பத்தைக் கொடுத்திருந்தது
ஒரு வேலைக்காரனையோ வேலைக்காரியையோ வைத்துக் கொண்டால் கடற்கரையிலேயே சாப்பாட்டைக் கூட வைத்துக் கொள்ளலாம் என்றெலலாம் மனக் கோட்டை கட்டினான் அவன்
சேலை தொடக்கம் செருப்பு வரை மார்புக் கச்சிலிருந்து மணிக் கூடு வரை ஒரு பெண்ணுக்குத் தேவையான சகலப் பொருள்களும் பரிசாகக் கிடைத்திருந்தன
எதிர் காலத்தைப் பற்றி அதிக யோசனையுள்ள ஒருவர் குழந்தைகளுக்குப் பால் பருக்கச் சூப்பியுடன் கூடிய கண்ணாடி பாலூட்டி ஒன்றைப் பரிசாக அளித்திருந்தார்
ஆனால் இப்பரிசை ஆட்சேபிப்பது போல தேச நலனிலும் குடும்பக் கட்டுப்பாட்டிலும் அக்கறையுள்ள இன்னொருவர் ஒரு டசின் ரப்பர்க் கர்ப்பத் தடைக் கருவிகளைப் பரிசாக வழங்கியிருந்தார் சுரேஷ் இவற்றைப் பிரித்துப் பார்த்து விட்டு அழகுராணி கூட அதிகம் பிள்ளகள் பெறக் கூடாது என்பது இதைத் தந்தவர் எண்ணம்
பத்மாவோ நாணத்தோடு பொய்க் கோபம் காட்டி முகத்தைச் சுளித்துக் கொண்டாள் இவ்வாறு அவர்கள் பேசிக் கொண்டிருக்க கார் பத்மா வீட்டை அடைந்து விட்டது
அதன் பின் பரமானந்தரிடம் உரையாடுகையில் ஸ்ரீதர் தாங்கள் இருவரும் கல்கிசைக்குப் பிக்னிக் போனதையும் அங்கு எதிர்பாராத விதமாக நீச்சலழகிப் போட்டியில் பத்மா பங்கு பற்ற வேண்டிய சூழ் நிலையும் ஏற்பட்டதையும் விளக்கிக் கூறினான்
ஸ்ரீதரும் சுரேசும் வீட்டை விட்டுப் போனதும் பத்மா தனது அறைக்குள் போய்க் கதவைப் பூட்டிக் கொண்டு கண்ணாடி முன் நின்ற படி தன்னுடைகளைக் களைந்து வீசி விட்டுத் தனக்குப் பரிசாகக் கிடைத்த ஆடை ஆபரணங்களை ஒவ்வொன்றாய் அணிந்து பார்க்க ஆரம்பித்தாள்
அப்பப்பா என்னுடன் போட்டி போட்ட அந்தப் பத்துப் பெண்களும் எவ்வளவு அழகு தங்கம் போன்ற மேனி தளிர் போன்ற இடை உருண்டு திரண்ட வாளிப்பான உடம்பு முத்துப் பல் வரிசை அழகாக் கத்தரித்து விசித்திரமாகச் செய்யப்பட்டிருந்த கூந்தல் அலங்காரங்கள் சிவந்து திரண்ட கால்கள் பூரித்துக் குடம் போல் விளங்கிய பின்னழகு இப்படி அல்லவா அவர்கள் இருந்தார்கள்
நம்ப முடியவில்லையே மேலும் கண்ணாடிக்குள் பார்த்தால் என்னழகு அவ்வளவு ஒன்றும் பிரமாதமாகத் தெரியவில்லையே ஆனால் எனக்குத் தெரியாவிட்டலும் நான் பேரழகியாகத்தானிருக்க வேண்டும்
எல்லோரும் என்னிடம் எனது அழகைப் பற்றித் தானே பேசுகிறார்கள் விமலாவும் லோகாவும் கூட நான் அந்தச் சினிமா நட்சத்திரத்திலும் பார்க்க அழகு இந்தச் சினிமா நட்சத்திரம் போலிருக்கிறேன் டீச்சரின் கையைப் பிடிக்க ஆசையாயிருக்கிறது
டீச்சரின் கைகள் மிகவும் அழகு என்று எத்தனை தடவை சொல்லியிருக்கிறார்கள் என்று தன்னோடு தான் பேசிக் கொண்டே பரிசாகக் கிடைத்த ஆடைகளை ஒன்று மாறி ஒன்றாக அணிந்து கண்ணாடியில் பார்த்துக் கொண்டு நின்றாள்
சேலைகள் எட்டு நீச்சலுடைகள் மூன்று மார்புக் கச்சைகள் பதினேழு செருப்புகள் நான்கு சொடி கறுப்புக் கண்ணாடி இரண்டு ஜீன்ஸ் என்னும் நீண்ட காற்சட்டைகள் இரண்டு சுவெட்டர் ஒன்று டென்னிஸ் விளையாடுவதற்கேற்ற கட்டைக் காற் சட்டைகள் இரண்டு தங்கச் சங்கிலி ஒன்று ரங்கூன் வைர மாலை ஒன்று காதணிகள் மூன்று சோடி வெள்ளி வளையல்கள் மூன்று சோடி ஒரு கைக் கடிகாரம் தங்க வளையல்கள் இரண்டு பொதுவாக ஒரு பெண்ணுக்குச் சீதனம் கொடுப்பதற்கே அவளுக்குக் கிடைத்த பொருள்கள் போதும் போலிருந்தன
முடிவில் ஜீன்சை அணிந்து அறையில் அங்குமிங்கும் நடந்து அழகு பார்த்துக் கொண்டிருந்த போது களைப்பு மிகவும் அதிகமாகவே கட்டிலில் படுத்து ஒரு தலையணையை நெஞ்சுடன் அணைத்தவாறு நித்திரையாகி விட்டாள் அவள்
கடலாடியதால் ஏற்பட்ட ஆயாசம் அத்து மீறி வந்து ஆழ்ந்த துயிலுலகிற்கு அழைத்துச் சென்று விட்டது அவளை சற்றேறக் குறைய ஐந்தரை மணியளவில் துயில் சிறிது கலைந்து வரவும் விமலாவும் லோகாவும் கதவில் தட்டவும் சரியாக இருந்தது
பத்மா தான் ஜீன்ஸ் அணிந்திருந்ததை மறந்து படாரென்றெழுந்து கதவைத் திறந்து விட விமாலும் லோகாவும் வியப்போடு அம்மாடி டீச்சரைப் பார் ஜீன்ஸ் அணிந்திருக்கிறா மிகவும் அழகாயிருக்கிறது என்று கூச்சலிட்டார்கள்
தான் நீச்சல் ராணியாகத் தெரியப்பட்ட விஷயத்தை விவரமாகச் சொல்லி நாளைக் காலைப் பேப்பரிலே எனது படங்கள் நிறைய வரும் பாருங்களேன் என்று பெருமையாகக் கூறினாள் அவள்
அதற்கு விமலா அப்படியானால் அண்ணாவிடம் சொல்லி எல்லாப் பேப்பரையும் வாங்கி டீச்சரின் படங்கள் எல்லாவற்றையும் வெட்டி வைத்துக் கொள்ளப் போகிறேன் என்று பளிச்சென்று பதிலளிதாள் அண்ணா அந்த வார்த்கைளைக் கேட்டதும் பத்மாவின் மனம் கமலநாதனைச் சுற்றிப் படர ஆரம்பித்தது
அழகான பெண்ணைக் கண்டால் ஆண்கள் யாருக்குமே ஆசையும் சபலமும் ஏற்படுமென்பது அவளுக்குத் தெரியுமென்றாலும் தான் ஒரு பேரழகி என்பது இப்பொழுதுதான் உண்மையில் திட்டவட்டமாகவும் சந்தேகமில்லாமலும் அவளுக்குத் தெரிந்திருந்தது
கமலநாதனுக்கு முன்னால் தன் பேரழகு முழுவதையும் ஒரு முறை காட்டி அவன் அதன் தாக்கத்துக்கு முன்னால் எவ்வாறு பாதிக்கப்படுகிறான் என்பதைப் பார்க்க வேண்டும் போல் இருந்தது அவளுக்கு
இவ்வாறு சொன்னால் அவள் கட்டாயம் கமலநாதனிடம் தன்னைப் பற்றிப் பேசுவாளென்பதும் உடனேயே அது சம்பந்தமாக ஒரு வாக்குறுதியைத் தனக்கு அளிப்பாள் என்பதும் பத்மாவுக்குத் தெரியும்
முதற் சொல்லுவது அண்ணாவுக்குத்தான் என்று கூறி விட்டாள் அடுத்த நாட் காலை கொழும்பு முழுவதும் நீச்சல் ராணி பத்மா பரமானந்தைப் பற்றித் தான் பேச்சு கொழும்பு மட்டுமல்ல இலங்கை முழுவதுமே அவளைப் பற்றியே பேசியது
வெள்ளவத்தையிலிருந்த கல்யாணமாகாத எழுது வினைஞர் கிளபிங்குகள் தொடக்கம் செட்டியார் தெருவிலுள்ள சைவக் கடை ஜவுளிக் கடை வீறாக எங்கும் பத்மாவின் பெயரே அடிபட்டது
ஒரு சிலர் சிச்சீ தமிழ்ப் பெண்கள் கூட இப்படியாகி விட்டார்களே என்று நாலு பேர் மத்தியில் முகம் சுளித்த போதிலும் ஆட்களில்லாத நேரமாகப் பார்த்து பத்திரிகையில் வந்திருந்த பத்மாவின் ஒய்யாரப் படங்களை லென்ஸ் என்ற பூதக் கண்னாடியால் கூடப் பார்த்தார்கள் வளவளப்பான காகிதத்தில் அச்சடித்திருந்தார்களானால் இந்த லென்ஸில் அவள் கால்கள் எவ்வளவு ஜோராக இருக்கும் என்று தம்முள் இரகசியமாகக் கூறிக் கொண்ட இவர்களில் பலர் என்ன கண்ணராவி நீச்சலுடையாம் நீச்சலுடை எவ்வளவு அவலட்சணமாயிருக்கிறது என்று நண்பர்களிடம் பகிரங்கமாகக் கூறிக்கொண்டார்கள்
ஹோட்டல்களில் தேநீர்ப் பட்டறையில் வேலை செய்யும் டீ மேக்கர்களும் குசினியில் வேலை செய்த சமையற்காரர்களும் மட்டுமே இவ்வாறு இரட்டை வேஷம் போடவில்லை
பத்மாவின் படங்களை வெட்டி எடுத்துச் சுவர்களில் ஒட்டி வைத்துக் கொண்டார்கள் அவர்கள் அடுத்த நாள் மட்டுமல்ல அடுத்து இரண்டு மூன்று நாட்களாகவே அவள் பேச்சாகவே இருந்தது எங்கும்
கொலீஜ் ரோட் ம் இலக்கத் தோட்டத்தைப் பொறுத்த வரையில் அந்த இரண்டு மூன்று நாட்களில் ஒரு பெரிய பூகம்பமே நடந்து முடிந்து விட்டது
திராவிட தாசனோ தனது அபிமான சினிமா நட்சத்திரமான எம்ஜிஆருடன் பத்மா கடற்கரைக் காதற் காட்சிகளில் தோன்றினால் எவ்வளவு கவர்ச்சியாயிருக்கும் என்று கற்பனை செய்து பார்த்தாள்
மூன்றாம் வீட்டு அவிஸ் நோனா முழுத் தோட்டத்திலும் செய்தியை இடை வீடின்றிப் பரப்பி விட ஒரு சிலர் பத்மாவைப் பாராட்ட இன்னும் சிலர் கிண்டலாகப் பேசவும் செய்தார்கள்
தோட்டத்தில் வட்டிக்குப் பணம் கொடுத்து பிழைத்த கடைசி வீட்டுப் பூவுலிங்கத்தின் பொறாமைக்கார மகள் ஆமாம் அங்கு வந்த பத்துப் பேரில் அவ அழகி
இதைக் கேட்டுக் கொண்டிருந்த அவளது தம்பி ஆமாம் நீ நீச்சலுடை உடுத்தி உன் முகத்தில் முன்னே தள்ளிக் கொண்டிருக்கிற பல்லுகளில் இரண்டை சீனாக்காரன் கடையிலே போய்ப் புடுங்கிக் கொண்டு போயிருந்தால் உனக்குத்தான் பரிசு கிடைத்திருக்கும் போக்கா ஏன் அப்படிப் பேசுகிறாய்
வெற்றிலைக் கடை வேலாயுதக் கிழவனுக்கு அவிஸ் நோனா செய்தியைச் சொல்லிப் பத்திரிகையில் கிடந்த பத்மாவின் படத்தைக் காட்டிய போது அவன் தன் மொட்டந் தலையைத் தடவி விட்டுக் கொண்டு அப்படியா
பத்மா நல்ல பெண் தமாஷ்காரி என்னோடு விளையாடுவதிலும் தலையில் குறும்பாகக் குட்டுவதிலும் அவளுக்குப் பிரியம் என்ற நினைவைத் தவிர வேறொன்றுமே அவனுக்கு வரவில்லை
அவள் நீச்சல் ராணியாகத் தெரியப்பட்டது நமது தோட்டத்துக்கே பெருமைதான் என்று வஞ்சனையில்லாமல் ஜம்பமடித்துக் கொண்டார்கள் அவர்கள்
அவதூறுக் கதைகளைப் பரப்புவதிலும் பேசுவதிலும் அவ்வளவு திருப்தி சிலருக்கு பெண் மாணவிகள் பலர் பத்மாவைப் பார்ப்பதற்காக அவள் போகுமிடங்களுக்குப் படை எடுத்தார்கள்
ஒரு பல்கலைக் கழக மாணவி போட்டியில் வெற்றி பெற்றது பொதுவாக அவர்களுக்குத் திருப்தியையே தந்தது என்றாலும் ஒரு சிலருக்குப் பொறாமையும் ஏற்படவே செய்தது
சில அழகான பெண்கள் நானும் இப்படிப்பட்ட போட்டிகளில் பங்கு பற்ற வேண்டும் அழகை அதிகரிக்கவோ வேண்டும் எனது உடம்பின் இந்தப் பகுதி மிகவும் கொழுத்திருக்கிறது
விமலாவும் லோகாவும் பத்திரிகைகளை எடுத்து அதிலிருந்த பத்மாவின் படங்கள் எல்லாவற்றையும் வெட்டி ஒரு பழைய வரைதற்கொப்பியில் ஒட்டி வைத்துக் கொண்டு எங்கள் டீச்சரின் படங்கள் என்று வருவோர் போவோருக்கெல்லாம் காட்டிக் கொண்டிருந்தார்கள்
கமலநாதனோ தனக்கு அதில் அக்கறை இல்லை என்பது போல் காட்டிக் கொண்டாலும் உண்மையில் தனது படுக்கை அறையில் தனியாக இருந்த போது இரவு வெகு நேரம் வரை பத்மாவின் படங்களைப் பார்த்து இரசித்துக் கொண்டிருந்தான்
பத்மாவைப் போன்ற அழகும் அறிவும் படைத்தவள் ஒருவனுக்கு மனைவியாகக் கிடைத்தால் அவனுக்கு அதை விட உலகில் வேறென்ன வேண்டும் என்று சிந்தித்தான் அவன்
நேற்றுக் கூட லோகா தான் சாப்பிட்டுக் கொண்டிருந்த இனிப்பு மிட்டாயிற் பாதியை தன் வாயாற் கடித்து என்னை அண்னாந்து பார்க்கும் படி சொல்லி என் வாயில் இடவில்லையா
நான் நாளைக்கு வேலைக்குப் போகும் வழியில் அவள் வீட்டிற்குப் போய் அவள் நீச்சலழகியாகத் தெரியப்பட்டதற்கு என் நல்வாழ்த்தைத் தெரிவிக்கவே வேண்டும்
அடுத்த நாள் கமலநாதன் தனது மோட்டார் சைக்கிளில் பத்மா வீட்டுக்குச் சென்ற போது அவனது அதிர்ஷ்டம் போலும் பரமானந்தர் அங்கிருக்கவில்லை
பத்மாவின் செங்கரங்களை அவன் தன் கரங்களால் இறுகப் பற்றிக் குலுக்கி விட்டு அழகு ராணிக்கு என் நல்வாழ்த்துகள் என்று அவன் கூறிய போது பத்மா அடைந்த போது பெருமை கொஞ்சமல்ல
ஆனால் கமலநாதனுக்கோ வேலைக்குச் செல்ல வேண்டியிருந்ததால் பத்மா உன்னை நான் வேறு நேரத்தில் ஆறுதலாகக் காணுவேன் என்று கூறிவிட்டு பின் திடீரென எங்கள் முனிசிப்பல் விளையாட்டுச் சங்கத்தின் வருடாந்த நடன விருந்து சீக்கிரம் நடைபெறும்
மோட்டார் சைக்கில் பேரிரைச்சலுடன் காற்றைக் கிழித்துச் செல்ல பத்மா கமலநாதனின் பின்னழகைப் பார்த்துக் கொண்டே சிறிது நேரம் நின்றாள்
சின்ன வயதிலிருந்து மோட்டார் சைக்கிளின் பின்னாசனத்தில் தன் காதலனோடு வீதியில் பவனி வர வேண்டுமென்று அவன் கண்டு வந்த ஆசைக் கனவு ஒரு கணம் உயிர்த்தெழுந்தது அப்போது
இவை நடந்து இரண்டு மூன்று தினங்கள் கழித்து பத்மாவும் ஸ்ரீதரும் பலகலைக் கழகத்தில் சந்தித்த எஸ்கிமோ ஐஸ்கிறீம் பார்லருக்கு ஐஸ்கிறீம் அருந்தச் சென்ற பொழுது அங்கே சுரேசும் எதிர்ப்பட எல்லோரும் ஐஸ்கிறீம் அருந்த ஒரு மேசையில் உட்கார்ந்தார்கள்
அதன் பின் சுந்தரேஸ்வரர் செய்த உதவிக்குக் கைம்மாறாகப் பத்மாவும் ஸ்ரீதரும் என்ன செய்ய வேண்டும் என்பது பற்றிப் பேச்செழுந்தது
நீ இரவு ஆறு மணியளவில் அங்கு வந்து காணிக்கையை ஐயரிடம் கொடுத்துப் பூசையை முடித்துக் கொண்டு மெல்லச் சண்டேசுரர் சந்நிதிக்கு வா
கொழும்பிலே பிறந்து வளர்ந்த அவள் கோயிலுக்கு இடையிடையே போய் வந்த போதிலும் முறையாக இந்து மதப் பயிற்சியைப் பெறாதிருந்ததே இதற்குக் காரணம்
யாழ்ப்பாணப் பெண்கள் வேறெந்தப் பரீட்சையில் சித்தி எய்தினாலும் எய்தாவிட்டாலும் இப்படிப்பட்ட விஷயங்களில் பரீட்சை வைத்தால் நிச்சயம் சித்தி அடையவே செய்வார்கள் என்றான் அவன்
அவருக்குக் காது மந்தமென்றும் சற்றுப் பலமாக கை தட்டினால்தான் அவர் கண்ணை விழித்துப் பார்ப்பாரென்றும் மற்றப் பிள்ளைகள் சொல்லக் கேட்டிருக்கிறேன் என்றும் கூறினான் அவன்
சுரேசுக்கு எவ்வளவு உலக விஷயங்களும் இலக்கிய விஷயங்களும் தெரிந்திருந்தாலும் கோவில் சம்பந்தமான விஷயங்களில் ஸ்ரீதருக்கு இருந்த அறிவு அவனுக்கில்லை
எந்தப் பக்கத்தைப் பார்த்துக் கும்பிட வேண்டும் எந்தத் தெய்வத்தை முதலில் கும்பிட வேண்டும் எவரை அடுத்தபடி கும்பிட வேண்டுமென்பது போன்ற பிரச்சினைகளை அவன் விடுவிப்பது போல் சுரேஷால் இலகுவில் விடுவிக்க முடியாது
ஸ்ரீதர் கோவிற் சொந்தக்காரனல்லவா ஆகவே சண்டேசுரரைப் பற்றித் தனக்கிருந்த ஐயங்கள் சிலவற்றை ஸ்ரீதரிடம் கேட்டுத் தெரிந்து கொள்ள விரும்பினான் சுரேஷ்
பார்க்கப் போனால் சுரேஷ் எவ்வளவுதான் பெரிய புரொபசர் போலப் பேசிக் கொண்டாலும் ஸ்ரீதரும் அவனுக்குக் குறைந்தவனல்ல என்று மகிழ்ச்சியடைந்தாள் அவள்
இந்த ருசிகரமான தகவல்களைக் கேட்கக் கேட்கத் தானும் புராணங்களைப் படித்தும் பெரியவர்களுடன் பேசியும் இவ்விஷயங்களைத் தெரிந்து கொள்ள வேண்டுமென்று ஆசைப்பட்டாள் பத்மா
இதற்கிடையில் செட்டியார் தெரு வந்து விடவே பத்மாவும் ஸ்ரீதரும் அங்கே இருந்த ஒரு நகைக் கடைக்குப் போய் அன்று மாலை அம்மனுக்குக் காணிக்கை அளிப்பதற்காக ஒரு தங்கப் பதக்கத்தை விலைக்கு வாங்கிக் கொண்டார்கள்
பத்மா அதனை வீட்டுக் எடுத்துச் சென்று ஐந்தரை மணியளவில் கோவிலுக்கு வரும் போது அதனை இதர நைவேத்தியப் பொருள்களுடன் எடுத்து வர வேண்டுமென்பது ஸ்ரீதரின் ஏற்பாடு
அன்று மாலை கோவிலுக்குப் போவதற்காக ஸ்ரீதர் குளித்து முழுகிச் சந்தனப் பொட்டிட்டு அதற்கு மேல் ஒரு குங்குமப் பொட்டுமிட்டுக் கொண்டிருந்த போது அறையுள் அழைத்து சுரேஷ் ஸ்ரீதரின் பக்திக் கோலத்தைக் கண்டு அடி சக்கை கோவிலுக்கு ரெடியாகிறாய் போலிருக்கிறது நல்ல வேஷப் பொருத்தம்
ஸ்ரீதர் ஆம் கோவிலுக்கு எப்படிப் போக வேண்டுமென்பது சொல்லிக் கொடுக்க வேண்டிய விஷயம் தானே இதெல்லாம் எனக்கு மனப்பாடம்
ஸ்நானம் செய்து தோய்த்துலர்ந்து வஸ்திரம் தரித்து சந்தியா வந்தனம் முதலியன முடித்துக் கொண்டு தேங்காய் பழம் பாக்கு வெற்றிலை கர்ப்பூரம் முதலியன வைக்கப்பட்ட பாத்திரத்தைத் தாமே எடுத்துக் கொண்டேனும் சுரேஷைக் கொண்டேனும் வாகனாதிகளின்றி நடந்து போதல் வேண்டும்
காலையில் பள்ளிக் கூடம் சென்றாய் மாணவ வேஷத்தில் சிறிது சுகமிலாவிட்டால் தொள தொளப்பாக உடுத்திக் கொண்டு நோயாளி வேஷம் போடுகிறோம்
இப்படி நேரத்துக்கும் இடத்துக்கும் தக்கபடி உடைகளை மாற்றிக் கொண்டிருப்பது தானே எல்லோர் வேலையுமாயிருக்கிறது இப்பொழுது உன்னுடைய மேக்கப்பையே பாரேன்
ஏன் அதிகார் அம்பலவாணரைப் பாரேன் தலைப்பாகையும் ஆளுமாகப் பார்த்தவர் பயந்து மரியாதை செய்யும்படியாக ஒரு வேஷம் என்று ஒரு குட்டிப் பிரசங்கமே பண்ணிவிட்டான் சுரேஷ்
அவனுக்கேது உன் போல் பல நூறு ரூபா பெறுமதியான பட்டு வேட்டி வைர மோதிரம் இவற்றுடன் உன்னைப் பார்த்தால் பளிச்சென்று பணக்காரனென்ற நினைவு வரத்தானே செய்கிறது
பார்க்கப் போனால் பணக்காரர்கள் கோவிலுக்குப் போகும்போது தமது மத நூல்களில் கூறியுள்ளதற்கு மாறாக மிக்க படாடோபமாக அல்லவா உடுத்தி செல்லுகிறார்கள்
ஸ்ரீதர் தன் தலைமயிரை மீண்டும் மீண்டும் அழகாக வாரி விட்ட வண்ணமே சுரேஷின் பேச்சை உம் கொட்டிக் கேட்டுக் கொண்டிருந்தான்
இன்னும் காலையிலிருந்து மாலை வரை தொழிலும் வீட்டு வேலையுமாக இருக்கும் ஒருவன் அவற்றை விடுத்துக் கோவிலுக்குப் போய் வரும் போது அவனுக்குப் பண நஷ்டம் ஏற்படுவதோடு பஸ் செலவு முதலியனவும் உண்டு
உனக்குத் தெரியுமா சுவாமி விபுலானந்தரின் வெள்ளை நிறப் பூ என்ற பாட்டு கருத்தை நான் ஏற்றால் என்ன ஏற்காவிட்டால் என்ன இது அழகான பாட்டு
சுரேஷின் இவ்வார்த்தைகளைக் கேட்டு மகிழ்ச்சி அடைந்த ஸ்ரீதர் சுரேஷ் நீ என்னை விட்டு இங்கிலாந்துக்குப் போகப் போகிறாய்
நான் அனுமான் நீ சுக்கிரீவன் வேலைக்காரர்கள் வானரங்கள் உங்க அப்பா பொருத்தமாகத்தான் வானரங்களின் ஊர்ப் பெயரை இவ்வீட்டுக்கு வைத்திருக்கிறார்
சீதையோடு அவனிருக்குமிடம் தான் அயோத்தியா ஸ்ரீதர் ஓர் ஆச்சரியமான விஷயத்தைப் பார்த்தாயா உனக்கும் பத்மாவுக்கும் இருக்கும் பெயர் பொருத்தம்
ஸ்ரீதர் என்றால் விஷ்ணு பத்மா என்றால் இலட்சுமி விஷ்ணு இலட்சுமி ஆகியவர்களின் மானிட உருவங்கள் தானே இராமரும் சீதையும் அவர்களின் வீட்டுக்கு அயோத்தியா என்பது தான் பொருத்தமான பெயர்
என்னைப் போல் அழகானவன் உலகிலேயே இல்லையென்று என்னிடம் ஆயிரம் தடவை சொல்லி விட்டாள் என்று பெருமையாக முகத்தை நிமிர்த்திச் சொன்னான் ஸ்ரீதர்
ஸ்ரீதர் சுந்தரேஸ்வரர் கோவிலுக்குப் போய்ச் சேர்ந்த போது அங்கே பத்மா கோபுர வாசலில் ஒரு பித்தளைத் தட்டில் தேங்காய் வாழைப்பழம் புஷ்பம் முதலியவற்றை ஏந்திய தட்டுடன் நின்று கொண்டிருந்தாள்
நெற்றியில் குங்குமப் பொட்டுடன் தனியே ஒரு மல்லிகை மலர் போல் அவள் அங்கே நின்று கொண்டிருந்த காட்சி அவனை அப்படியே மெய் மறக்கச் செய்துவிட்டது வெள்ளை நிறச் சேலையுடுத்தித் தூய்மையின் மறு உருவமாகக் காட்சியளித்த பத்மா அவன் மனதில் அப்பொழுது தான் காதலிக்கும் ஒரு பெண்ணாகத் தோன்றவில்லை
வணங்குதற்குரிய தெய்வத் திருமகள் ஒருத்தி தனக்கு அருள் புரிவதற்காக அங்கே நின்று கொண்டிருப்பது போன்ற மயக்கம் ஏற்பட்டது அவனுக்கு
அந்த நினைவின் உந்தலிலே அவன் கண்கள் பாதங்களிற் சஞ்சரித்த போது அவற்றை அழகிய வெள்ளிப் பாதசரங்கள் அவள் தரித்ததைக் கண்டு ஆச்சரியமடைந்தான் அவன்
நீச்சலுடை மோகினியாகத் தெரியப்பட்ட அவள் உண்மையில் நீச்சலுடையிலும் பார்க்க இந்த உடையில் அல்லவா மிகவும் அழகாயிருக்கிறாள் என்று எண்ணினான் அவன்
அவள் வெள்ளை உடுத்திருந்ததே அதற்குக் காரணம் கன்னிப் பெண்களும் சுமங்கலிகளும் வெள்ளை கறுப்புச் சேலைகளை அணியக் கூடாது என்பது சிவநேசரின் கொள்கை
ஒருவருக்கு அவசியமான அறிவாகப்படுவது இன்னொருவனுக்கு மூட நம்பிக்கையாகத் தெரியும் விசித்திரத்தை எண்ணி ஸ்ரீதர் தனக்குள் தானே சிரித்துக் கொண்டான்
கோவிலிலிருந்த கணக்கப்பிள்ளை தவசிப்பிள்ளை தொடக்கம் ஐயர் குடும்பம் எல்லோரும் அவனை நன்கறிந்தவர்களாயிருந்ததே இதற்குக் காரணம்
ஆகவே சற்று எட்ட நின்ற படியே பத்மா போய்ப் பூசையை முடித்துக் கொண்டு நான் சொன்னது போல் சண்டேசுரர் சந்நிதிக்கு வா என்று கூறிவிட்டுத் தான் தனியாகக் கோவிலுக்குள் சென்றான் அவன்
ஆனால் அவளோ தான் தன் முழு ஜன்மத்திலேயும் ஸ்ரீதரைக் கண்டது கூட இல்லை என்பது போல் வேண்டுமென்றே அலட்சியமாக வேறு புறமாகப் பார்த்து நடந்தாள்
அவளது இக்குறும்பு ஸ்ரீதரின் உள்ளத்தைக் கிளுகிளுக்க வைத்தது சுந்தரேஸ்வரர் சந்நிதியில் ஸ்ரீதருக்குத் தனிக் கெளரவம் காட்டினார் ஐயர்
ஸ்ரீதரைக் கண்ட கோவில் ஊழியர்கள் அவனுக்கு விலகி இடங் கொடுத்த விதத்திலிருந்தே அவனிடம் அவர்களுக்கு எவ்வளவு மதிப்பிருந்தது என்பதை அவள் கண்டு கொண்டாள்
இப்படி அவன் தேவாரம் பாடியும் சிந்தனைகளில் ஆழ்ந்தும் சென்று கொண்டிருந்த போது தம்பி என்று ஓர் அழுத்தமான குரல் பின்னாலிருந்து கேட்க யாரது பழக்கமான குரல்
வைரக் கடுக்கன் அணிந்து நெஞ்சில் தங்கச் சங்கிலியொடும் வாழைப்பூக் குடுமியோடும் விளங்கிய அவன் இசைக் கலையில் இணயற்றவன் என்று பெயரெடுத்திருந்தான்
அவனது ஆரோக்கியமான உடலமைப்பு காட்ட மறுத்த அவன் வயதை அவன் குடுமியில் தலையாட்டிக் கொண்டிருந்த வெள்ளை மயிர்கள்தான் ஓரளவு வெளிக்காட்டின
வேணுகோபால் ஸ்ரீதரைப் நெருங்கி எங்களுக்கெல்லாம் உங்கள் வீட்டில் பெரிய விசேஷம் காத்திருக்கிறது சீக்கிரம் இன்னும் நாள் வைக்கவில்லையா
நீ இந்தக் கோவிலின் சொந்தக்காரனென்றால் கீரிமலை சக்கிடுத்தார் மடமும் கதிர்காமம் சேர் பாலசிங்கம் மடமும் அவர்களுக்கிருக்கின்றன
இலங்கையில் கல்யாணம் செய்வதானால் கந்தப்பர் வீடொன்று தான் இருக்கிறதென்றும் இதை விட்டால் சேர் நமசிவாயத்தின் தம்பியார் செய்த மாதிரி ஒரு வெள்ளைக்காரியைத்தான் தம்பி கல்யாணம் செய்ய வேண்டி வருமென்றும் அப்பா சொன்னார்
அவன் இவ்வாறு பேசிக் கொண்டு நிற்க பத்மா சண்டேசுரர் சந்நிதியை நோக்கிச் செல்வது தெரியவே வேணுவிடம் விடை பெற்றுக் கொண்டு அந்தத் திசையை நோக்கிச் சென்றான் ஸ்ரீதர்
அங்கே காதலர்கள் சண்டேசுரர் காதில் பலமாகக் கைகளால் தட்டி நமஸ்காரம் செய்து விட்டுத் தனித் தனியாகப் புறப்பட்டுக் கோவிலுக்கு வெளியே நிறுத்தப்பட்டிருந்த காரை நோக்கிச் சென்றார்கள்
அதன் பின் கன்னிப் பெண்களும் சுமங்கலிகளும் வெள்ளை கறுப்பு துணிகளை உடுத்தக் கூடாது என்ற சிவ நேசரின் கருத்தைப் பத்மாவுக்கு எடுத்துக் கூறினான் ஸ்ரீதர்
தொடரும் அஞ்சலிக்குறிப்பு யுகமாயினி சித்தன் கலை இலக்கியத்தில் பல்துறை ஆற்றல் மிக்க படைப்பாளி யுகமாயினி சித்தன் தமிழக இலங்கை புகலிட எழுத்தாளர்களின் உறவுப்பாலமாக திகழ்ந்தவரும் விடைபெற்றார் வநகிரிதரன் பக்கம் என்னும் இவ்வலைப்பதிவில் அவரது படைப்புகளை நீங்கள் வாசிக்கலாம்
கோலாலம்பூர் இன்று ஞாயிற்றுக்கிழமை கோலாலம்பூரில் கூடிய அரசு சார்பற்ற பல்வேறு இந்து அமைப்புகள் மற்றும் ஆலயங்களின் பிரதிநிதிகள் ஒருமித்த குரலில் சர்ச்சைக்குரிய மதபோதகர் சாகிர் நாயக்கின் நிரந்தர குடியிருப்பு தகுதியை இரத்து செய்ய வேண்டும் என்றும் அவரை இந்திய அரசாங்கத்தின் வேண்டுகோளுக்கிணங்க அவரது தாய் நாட்டுக்கே திருப்பி அனுப்ப வேண்டும் என்றும் அரசாங்கத்தைக் கேட்டுக் கொண்டன
பிரிக்பீல்ட்சிலுள்ள கோப்பியோ எனப்படும் வெளிநாட்டு இந்தியர்களுக்கான உலக அமைப்பிற்கான அலுவலகத்தில் கூடிய இந்தக் குழுவினர் சாகிர் நாயக் குறித்து பிரதமர் துன் மகாதீர் தெரிவித்த கருத்துகள் குறித்தும் விவாதித்தனர்
அந்தக் கூட்டத்திற்குப் பின்னர் செல்லியல் ஊடகத்திடம் தனிப்பட்ட முறையில் பிரத்தியேகமாக உரையாடிய ஏற்பாட்டாளர்களில் ஒருவரான சுவாமி இராமாஜி இந்த விவகாரத்தில் எங்களுக்கென யார்மீதும் தனிப்பட்ட விரோதம் இல்லை
இந்த முறை இந்திய அரசாங்கமே சாகிர் நாயக்கை திருப்பி அனுப்ப விண்ணப்பித்திருப்பதால் அந்த வாய்ப்பைப் பயன்படுத்தி அவரை இந்தியாவுக்குத் திருப்பி அனுப்புவதே முறையாகும் எனத் தெரிவித்தார்
மலேசியர்களிடையே பிளவுகளை ஏற்படுத்தியிருக்கும் நமது மத நல்லிணக்கத்திற்கு ஊறு விளைவித்திருக்கும் சாகிர் நாயக்கை ஏன் அரசாங்கம் இன்னும் தற்காத்து வர வேண்டும் என்றும் சுவாமி இராமாஜி கேள்வி எழுப்பினார்
ஒட்டுமொத்த இந்திய சமுதாயமே ஒன்று திரண்டு தங்களின் எதிர்ப்பையும் கண்டனத்தையும் தெரிவித்த பின்னரும் பக்காத்தான் ஹரப்பான் கூட்டணி அரசாங்கம் ஒரு தனி நபரை இனியும் தற்காத்து வருவது முறையல்ல என்றும் சுவாமி இராமாஜி வலியுறுத்தினார்
வரிச்சலுகை ஆடைக் கைத்தொழிலுக்கு வழங்கப்படமாட்டாது வரிச்சலுகை ஆடைக் கைத்தொழிலுக்கு வழங்கப்படமாட்டாது மீள அமுல்படுத்தப்படவுள்ள ஜீஎஸ்பி வரிச்சலுகை ஆடைக் கைத்தொழிலுக்கு வழங்கப்படமாட்டாது என வர்த்தக திணைக்களம் அறிவித்துள்ளது
இதனை தவிர ஏனைய அனைத்து துறைகளுக்கும் இந்த வரிச்சலகை கிடைக்கும் என வர்த்தக திணைக்களத்தின் பதில் பணிப்பாளர் நாயகம் நிமல் கருணாதிலக்க குறிப்பிட்டுள்ளார்
இந்நிலையில் ஆடை ஏற்றுமதி தொடர்பில் அமெரிக்கா சில விசேட நிபந்தனைகளை பின்பற்றுவதால் அதற்கான வரிச்சலுகை வழங்கப்படாது எனவும் வர்த்தக திணைக்களத்தின் பதில் பணிப்பாளர் நாயகம் நிமல் கருணாதிலக்க தெரிவித்துள்ளார்
இலங்கையின் பிரதான ஏற்றுமதி துறையான ஆடை உற்பத்தியின்  தொடக்கம்  வீதம் அமெரிக்காவிற்கே ஏற்றுமதி செய்யப்படுகின்றமை சுட்டிக்காட்டத்தக்கது
வரிச்சலுகை ஆடைக் கைத்தொழிலுக்கு வழங்கப்படமாட்டாது  கத்தாரில் விமர்சையாக நடைபெற்று முடிந்த கல்முனை ஸாஹிரா தேசிய பாடசாலையின்   கல்வியாண்டு நண்பர்களுக்கான வருடாந்த இப்தார் ஒன்று கூடல் கடல் கடந்து கத்தாரில் பணிபுரியும் கல்முனை ஸாஹிரா தேசிய பாடசாலையின்  கபொத சாதாரண தரம் மற்றும்  கபொத உயர்தர கல்வியாண்டுக ஐரோப்பிய ஒன்றியத்தின் ஒத்துழைப்புடன் ஐக்கிய நாடுகள் சபையின் உணவு விவசாய ஸ்தாபனத்தின் உணவு விவசாய நிறுவனத்தால் மட்டக்களப்பு மாவட்டத்தில் இன்றைய காலப் பணிச்சுமை மற்றும் மன அழுத்தத்தால் பலரும் ஒற்றைத் தலைவலியால் பாதிக்கப்பட்டுள்ளனர்
அதிக மகசூல் தரும் மா வளர்த்து விவசாயிகள் அதிக லாபம் ஈட்டலாம் என்று ஆரணி வேளாண்மை உதவி இயக்குநர் ஏஎம்சாந்தி அறிவுறுத்தியுள்ளார்
நிலத்தை நன்கு உழது பின்பு  மீட்டர் நீளம்  மீட்டர் அகலம்  மீட்டர் ஆழம் உள்ள குழிகளை செடிகள் நடுவதற்கு  நாள்களுக்கு முன்னர் வெட்டி பின்னர் குழி ஓன்றுக்கு  கிலோ தொழுஉரம்  கிராம் லின்டேன் உடன் மேல் மண் நன்கு கலக்கப்பட்டு குழியின் முக்கால் பாகம் வரை மூட வேண்டும்
உரங்களை செப்டம்பர் அக்டோபர் மாதங்களில் செடிகளின் வயதிற்கேற்ப செடிகளின் அடிப் பாகத்திலிருந்து  முதல்  செமீ தூரத்தில் இட்டு பின் அவற்றை மூடி நீர்ப் பாய்ச்ச வேண்டும்
ஒரு ஹெக்டருக்கு இட வேண்டிய சத்துக்கள் கிலோ ஒரு மரத்துக்கு முதல் வருடத்துக்கு தழை  மணி  சாம்பல்   வருடங்களுக்குப் பிறகு தழை  மணி  சாம்பல்
யூரியா இட வேண்டிய அளவு கிலோ ஒரு மரத்துக்கு முதலாம் ஆண்டும் வருடந்தோறும் காம்ப்ளக்ஸ்  யூரியா   வருடங்களுக்குப் பிறகு காம்ப்ளக்ஸ்  யூரியா  பொட்டாஷ்
வருடத்துக்கு ஒரு முறை ஆகஸ்ட் செப்டம்பர் மாதங்களில் நெருக்கமாக உள்ள கிளைகளை வெட்டிவிட்டு ஆரோக்கியமான கிளைகளை மட்டும் வளரவிட வேண்டும்
அசுவினி செதில் பூச்சி தண்டு துளைப்பான் பழம் ஈ சாம்பல் நோய் இலைப்புள்ளி கரும்பூஞ்சாண் நோய் போன்றவற்றுக்கும் அதிகாரிகள் பரிந்துரைகளின்படி மருந்துகள் தெளிக்க வேண்டும்